**Paerewa Paetae**

**KUA MŌNEHU**

|  |  |
| --- | --- |
| **Aronga** | Hangarau Matihiko 1.10 |
| **Ingoa** | Whakaatu māramatanga o te nohotahitanga o te tangata me te rorohiko |
| **Kaupae** | 1 | **Whiwhinga** | 3 | **Aromatawai** | ā-Waho |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whakaaturanga o te māramatanga o te nohotahitanga o te tangata me te rorohiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakaatu māramatanga o te nohotahitanga o te tangata me te rorohiko.
 | * Whakaatu māramatanga hōhonu o te nohotahitanga o te tangata me te rorohiko.
 | * Whakaatu māramatanga matatau o te nohotahitanga o te tangata me te rorohiko.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakaatu māramatanga o te nohotahitanga o te tangata me te rorohiko:*
* te whakaahuatanga o te wāhi ki te atanga kaiwhakamahi kua whiriwhiria mō tētahi tino mahinga
* te tautohunga o ētahi tauira o tētahi atanga rorohiko-tangata ka whakaata i ngā āheitanga.

Ka kapi i te paearu *whakaatu māramatanga hōhonu o te nohotahitanga o te tangata me te rorohiko* te arotakenga o te āheitanga mahi o tētahi atanga rorohiko-tangata kua tohua.

Ka kapi i te paearu *whakaatu māramatanga matatau o te nohotahitanga o te tangata me te rorohiko* te whakatakotoranga o ētahi whakaaro whakapai ake

i te āheitanga mahi o tētahi atanga rorohiko-tangata kua tohua mā te whakataurite i ngā atanga whai hongonga.

1. Ko te *atanga kaiwhakamahi* te pūmārō, te pūmawana rānei o te rorohiko, o tētahi pūnaha tāhiko rānei ka whaiwāhi te kaiwhakamahi ki te whakahaere i te pūnaha. Ko te āheitanga o tētahi ata te tino āhuatanga e tika ana mō te arotake i tētahi atanga.
2. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233